b'\n_START_ARTICLE_\nParaphileurus\n_START_SECTION_\nUtseende\n_START_PARAGRAPH_\nMiddelsstore, kraftige, blankt svarte hornbiller. Hannen har to korte horn i pannen. Pronotum er sv\xc3\xa6rt kraftig punktert bortsett fra et blankt felt p\xc3\xa5 hver side av midtlinjen i bakre del. Det mangler en tydelig midtfure. Dekkvingene har punkrader av sv\xc3\xa6rt grove punkter, p\xc3\xa5 grunn av den grove punkteringen virker de knudrete.\n_START_SECTION_\nLevevis\n_START_PARAGRAPH_\nLarvene utvikler seg under barken p\xc3\xa5 d\xc3\xb8de tr\xc3\xa6r, mest l\xc3\xb8vtr\xc3\xa6r. De ser ut til \xc3\xa5 leve mest av andre insekter og vokser raskt, utviklingen tar ca. 4 m\xc3\xa5neder._NEWLINE_De voksne billene er aktive rovdyr som dreper og spiser andre insekter, men de spiser trolig ogs\xc3\xa5 en del frukt. De kan leve opptil tre \xc3\xa5r som voksne.\n_START_SECTION_\nUtbredelse\n_START_PARAGRAPH_\nSlekten er utbredt i  Panama og det nordlige S\xc3\xb8r-Amerika (Colombia, Venezuela, Fransk Guyana).'